32006R1461
L 272/11
JURNALUL OFÍCIAL AL UNIUNII EUROPENE
REGULAMENTUL (CE) NR. 1461/2006 AL COMISIEI
din 29 septembrie 2006
de modificare a Regulamentului (CE) nr. 2580/2001 al Consiliului privind adoptarea unor măsuri restrictive specifice împotriva anumitor persoane și entități în vederea combaterii terorismului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2580/2001 al Consiliului din 27 decembrie 2001 privind adoptarea unor măsuri restrictive specifice împotriva anumitor persoane și entități în vederea combaterii terorismului (1) și, în special, articolul 7 al acestuia,
întrucât:
(1)
Anexa la Regulamentul (CE) nr. 2580/2001 cuprinde lista autorităților competente cărora li se trimite orice informație sau cerere privind măsurile impuse de acest regulament.
(2)
Republica Cehă, Estonia și Grecia au solicitat modificarea informațiilor privind autoritățile competente ale acestora. Adresa Comisiei este de asemenea modificată,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2580/2001 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 septembrie 2006.